રામમોહનજી આગળ લખે છે: ‘નેહરુ, રાજાજી, રાજેન્દ્રપ્રસાદ, કૃપાલાણી અને બીજાઓએ પણ મહાત્માજી પાસે આવી જ વાત કરી અને વલ્લભભાઇના ઉકેલને લોકોએ પણ ટેકો આપ્યો. પૂર્વ પંજાબના હિંદુઓ અને શીખો તેમજ પશ્ચિમ બંગાળના હિંદુઓ ખુલ્લી રીતે ભાગલાની માગણી કરતા હતા. જૂનની દસમી તારીખે પ્રાર્થનાસભામાં ગાંધીજીએ કહ્યું કે હું લોકમત પર જબરદસ્તી કરી શકું નહીં અને બિનમુસલમાનો પણ ઘણા ખરા વિભાજનની તરફેણમાં છે. જુલાઇની 21મી તારીખે તેમણે ‘જવાહર અને સરદાર સાથેના પ્રેમબંધનની’ અને તેમણે મને પ્રેમની સાંકળે બાંધ્યો છે’, તેવી જાહેરાત કરી.